Kamu bisa jelasin ke aku soal Permainan video berperanan dalam talian berbilang pemain secara besar-besaran dalam bahasa melayu?

Permainan video berperanan dalam talian berbilang pemain secara besar-besaran (bahasa Inggeris: Massively multiplayer online role-playing game), seringkali disingkatkan sebagai MMORPG sahaja, merupakan sebuah genre dalam permainan video berperanan komputer di mana sekumpulan besar para pemain berinteraksi dengan diri masing-masing dalam sebuah dunia permainan video virtual.

Seperti yang serupa dalam setiap permainan video berperanan yang lain, para pemain mengawal seorang watak pemain (seringkali dalam dunia fantasi) termasuklah beberapa tindakan yang boleh dihasilkan watak tersebut. Judul-judul MMORPG dapat dibezakan daripada RPG seorang pemain atau pemain berganda kecil biasa oleh jumlah pemainnya, serta dunianya yang berbentuk kekal, selalunya dihos oleh penerbitnya, yang sentiasa berkembang meskipun para pemain tidak bermain dalam judulnya. Seringkali tindakan ini dirujuk sebagai offline ataupun luar talian.

MMORPG dimainkan di seluruh dunia. Pulangan keuntungan MMORPG melebihi lebih daripada setengah bilion dolar pada tahun 2005 dan keuntungan di Barat melebihi AS$1 bilion pada tahun 2006. Dalam tahun 2008, pengguna di Barat yang berbelanja untuk langganan permainan video berganda dalam talian berkembang kepada jumlah besar iaitu #1.4 bilion. World of Warcraft, sebuah MMORPG popular, telah memiliki pelanggan berjumlah 11.5 juta setakat bulan Disember, 2008.